**Kritériá a podmienky prijímacieho konania**

**na štúdium do 1. ročníka na Súkromnej strednej odbornej škole podnikania v Senici v školskom roku 2024/2025 v študijných odboroch:**

**6341 M škola podnikania a 2569 M informačné a digitálne technológie**

Riaditeľ Súkromnej strednej odbornej školy podnikaniav Senici v súlade so zákonom   
*č. 245/2008 Z. z. zo dňa  22. mája 2008 o výchove a vzdelávaní (školský zákon) a o zmene   
a doplnení niektorých zákonov v znení neskorších predpisov stanovuje kritériá na prijatie uchádzačov na štúdium*v školskom roku 2024/2025 takto:

**A. Prijímacie konanie sa uskutoční formou prijímacích skúšok**

Prijímacie skúšky vykonajú všetci uchádzači o štúdium. Prijímacia skúška sa bude    
**zo slovenského jazyka a literatúry a  z matematiky** realizovať písomnou formou.

Každá z týchto skúšok bude trvať 60 minút.

Písomná skúška zo slovenského jazyka a literatúry sa bude skladať z doplňovacieho testu   
z učiva slovenského jazyka a literatúry v rozsahu osnov základnej školy.

Písomná skúška z matematiky bude obsahovať úlohy z aritmetiky, algebry i geometrie   
v rozsahu osnov základnej školy  bez konštrukčnej geometrie -  [charakteristika testu   
z matematiky](http://sssp.edupage.org/files/TEST_-_MAT_(charakteristika).doc).

**Termíny prijímacích skúšok:**

**1. kolo:**

1. termín:  **2. mája 2024** (v prípade potreby, vzhľadom na počet uchádzačov aj **3. mája 2024**)

v budove SSOŠP Senica

2. termín:  **6. mája 2024**(v prípade potreby, vzhľadom na počet uchádzačov aj **7. mája 2024**)

v budove SSOŠP  Senica

**2. kolo:**

**18. júna 2024** v budove SSOŠP Senica

**Riaditeľ strednej školy pozve uchádzačov na prijímacie skúšky najneskôr 5 dní pred termínom ich konania.**

**B. Celkový počet prijímaných žiakov**

Riaditeľ školy prijme v školskom roku 2024/2025:

**24** žiakov do  triedy študijného odboru **6341 M škola podnikania**

**46** žiakov do  triedy študijného odboru **2569 M informačné a digitálne technológie**

**C. Podmienky prijatia**

Prijatí budú uchádzači spĺňajúci súčasne všetky nasledujúce podmienky:

**1. kompletné prihláškové materiály uchádzača** boli doručené riaditeľovi strednej školy najneskôr do **20. marca 2024**.

**2. vykonali prijímaciu skúšku**

**3. umiestnili sa v poradí úspešnosti podľa kritérií v odbore:**

**6341 M škola  podnikania  na 1. až 24. mieste,**

**2569 M informačné a digitálne technológie na 1. až 46. mieste,**

**4. zákonný zástupca** najneskôr **22. mája 2024 (23:59 hod.)** písomne potvrdil strednej škole prijatie na vzdelávanie (príloha: Potvrdenie o nastúpení žiaka na štúdium).

**5. úspešne ukončili deviaty ročník základnej školy**a vysvedčenie predložili v prvý deň školského roku 2024/2025.

**Prijatie na štúdium bez prijímacej skúšky**

Riaditeľom stredných škôl, v ktorých sa získava úplné stredné odborné vzdelanie, novela školského zákona umožňuje zaradiť do podmienok prijímacieho konania prijatie uchádzača bez prijímacej skúšky, ak uchádzač v externom testovaní dosiahol úspešnosť najmenej 80%   
v každom vyučovacom predmete samostatne.

V tomto prípade priloží uchádzač o  štúdium výsledky externého testovania spolu s prihláškou.

**D. Bodový zisk pre určenie poradia úspešnosti uchádzačov**

Podľa bodového zisku bude zostavené poradie úspešnosti uchádzačov. Bodový zisk bude tvoriť súčet bodov, ktoré uchádzač získa za:

**1. priemerný prospech bez výchov v 8. ročníku na konci školského roka a za prospech polročnej klasifikácie v 9. ročníku ZŠ nasledovne:**

                                prospech: 1,00 – 1,20   50 bodov

                                                    1,21 – 1,40   45 bodov

                                                    1,41 – 1,60   40 bodov

                                                    1,61 – 1,80   35 bodov

                                                    1,81 – 2,00   30 bodov

                                                    2,01 – 2,20   25 bodov

                                                    2,21 – 2,40   20 bodov

                                                    2,41 – 2,50   15 bodov

                                                    2,51 a  viac     0 bodov

Za prospech môže uchádzač získať maximálne **100 bodov**.

 V prípade, že žiak bude z daného predmetu hodnotený slovne, budeme postupovať nasledovne:

- ak bude žiak slovne hodnotený z predmetu na konci 8. ročníka, bude toto hodnotenie nahradené hodnotením daného predmetu za 1. polrok 8. ročníka, kedy bol žiak hodnotený známkou,

- ak bude žiak slovne hodnotený z predmetu v 1. polroku 9. ročníka, bude toto hodnotenie nahradené hodnotením daného predmetu za 2. polrok 8. ročníka, ak bol vtedy hodnotený známkou. Ak aj na konci 8. ročníka bol žiak hodnotený slovne, potom bude hodnotenie nahradené hodnotením daného predmetu za 1. polrok   
8. ročníka, kedy bol žiak hodnotený známkou.

**2. prijímacie skúšky v predmete Matematika a v predmete Slovenský jazyk** **a literatúra**

V každom predmete môže uchádzač získať 50 bodov. Maximálny počet bodov za prijímacie skúšky zo SJL a MAT je **100**.

**3. úspešná účasť v predmetových olympiádach  a súťažiach nasledovne:**

\* okresné kolo: 1. miesto – 15 bodov

2. miesto – 10 bodov

3. miesto – 5 bodov

\* krajské kolo: 1. miesto – 30 bodov

2. miesto – 25 bodov

3. miesto – 20 bodov

\* celoslovenské kolo: 1. miesto – 45 bodov

2. miesto – 40 bodov

3. miesto – 35 bodov

Doklad o umiestnení musí byť predložený do 20. marca 2024, pričom sa započítajú body   
**za najvyššie** umiestnenie.

**4. Pri rovnosti bodov v poradí úspešnosti dostane prednosť uchádzač, ktorý má:**

a) zníženú pracovnú schopnosť (doklad je súčasťou prihlášky),

b) lepšiu známku zo správania v základnej škole,

c) lepšiu známku v I. polroku 9. ročníka z predmetu Matematika,

d) lepšiu známku v I. polroku 9. ročníka z predmetu Slovenský jazyk a literatúra,

e) rozhodnutie o ďalšej priorite prijímacieho konania prijímacou komisiou.

**E. Neúčasť na prijímacej skúške**

Uchádzačovi, ktorý sa zo závažných dôvodov nemôže zúčastniť prijímacej skúšky v riadnom termíne, určí riaditeľ školy náhradný termín. Dôvod neúčasti na prijímacej skúške oznámi zákonný zástupca uchádzača riaditeľovi  školy najneskôr v deň konania prijímacej skúšky   
do jej ukončenia. Riaditeľ školy v takom prípade rezervuje miesto v počte žiakov, ktorých prijíma do prvého ročníka.

**F. Písomné oznámenie výsledku prijímacieho konania**

Riaditeľ strednej školy zverejní zoznam uchádzačov podľa výsledkov prijímacieho konania dňa **17. mája 2024** na výveske školy a na webovom sídle školy. V tomto termíne odošle uchádzačovi rozhodnutie o prijatí. V počte žiakov, ktorých prijíma do prvého ročníka, riaditeľ strednej školy rezervuje potrebný počet miest pre všetkých uchádzačov, ktorí sa prijímacej skúšky zo zdravotných dôvodov nemohli zúčastniť a boli riadne ospravedlnení; týmto uchádzačom určí riaditeľ strednej školy náhradný termín prijímacej skúšky najneskôr do 31. 8. 2024.

Zákonný zástupca najneskôr **22. mája 2024 (23:59 hod.)** písomne potvrdí strednej škole prijatie na vzdelávanie. Vzor potvrdenia je prílohou č. 1 tohto usmernenia. Ostatné rozhodnutia o prijatí na odbory vzdelávania uvedené v prihláške strácajú platnosť.

Zákonný zástupca sa môže proti rozhodnutiu riaditeľa strednej školy o neprijatí odvolať   
v lehote do 5 dní odo dňa doručenia rozhodnutia

**G**. Informáciu o konaní druhého kola prijímacieho konania zverejní riaditeľ školy na webstránke <https://sssp.edupage.org/> najneskôr **do 3. júna 2024.** Druhé kolo prijímacieho konania pre školský rok 2024/2025 sa bude konať **18. júna 2024. Riaditeľ strednej školy zverejní** na výveske školy a na webovom sídle školy **zoznam uchádzačov podľa výsledkov** prijímacieho konania **21. júna 2024** (v čase od 0:00 do 23:59 hod.). Uchádzač alebo zákonný zástupca neplnoletého uchádzača najneskôr do **26. júna 2024** (23:59 hod.) **písomne potvrdí strednej škole prijatie na vzdelávanie.**

**H. Študenti prijatí do 1. ročníka v školskom roku 2024/2025 budú mať štúdium spoplatnené sumou 75,- € mesačne počas celej dĺžky štúdia.**

v Senici, 21.11.2023

                                                                                      PhDr. Milan Trizuliak

                                                                                             riaditeľ školy